**Imaéjjel 2017**

**Éjfélig tartó program**

**B variáció**

18:30 – Gyülekezés

19:00 – Köszöntés, infók

19:05 – Éneklés

19:15 – Ismerkedés

19:30 – Hálaadás azokért, akik itt vannak és azért, akit megismerhettem

19:35 – Előadás – Imádkozzál és dolgozzál

Fel kell kérni egy előadót, aki maximum 20 percben beszél a fenti cím alapján az imádság és a cselekvés közötti párhuzamról, hangsúlyt téve arra, hogy ha valamiért imádkozunk, az még nem jelenti azt, hogy nyitott szájjal várnunk kell a sült galambot, hanem tenni is kell, hogy legyen mit Istennek megáldania. Lehet itt beszélni ebben az összefüggésben a párkapcsolatokról, a tanulásról, a munkáról stb.

20:00 – Éneklés

20:15 – Szünet

20:30 – Sola Scriptura

1. Egyéni imakör – a teremben elhelyezni a plakátokat a következő szöveggel.

Az Isten igéje: átformál, megszentel, megítél, vezet, megvéd, bátorít, tanít.

2. Cetliket és tollakat kiosztani, a cetliken a következők, amire válaszolniuk kell:

Milyen gyakran olvasod? Gyakran, néha, soha.

Milyen okból olvasod? Kötelességből, szükségből, vágyból.

Mennyire érted? Semennyire, kicsit, nagyon.

Mennyire hallgatsz rá? Semennyire, kicsit, néha, nagyon.

20:50 – Éneklés

21:00 – Sola fide

– Kiscsoportban beszélgessünk 10 percet a hitről, hogyan élünk, most vele, stb.

Tartsunk imaközösséget 3-4-esével, és imádkozzunk, hogy legyen hitünk, hitben járjunk, bízzuk életünket Istenre, ne kételkedjünk.

21:20 – Éneklés

21:30 – Szünet

21:45 – Sola Gracia

Hibáim

Mindenkinek adunk egy papírt, egy csipeszt és egy tollat. A papír tetejére rá van írva: hibáim. Írja oda a nevét az illető, majd alá azt, amit hibának lát magában. Feladat az, hogy az emberek séta közben imádkozzanak egymás hibáiért az alapján, amit ráírtak.

21:55 – Dávid bűnvalló imádsága magunkban imádkozva (51 Zsoltár)

22:00 – Úrvacsorai közösség

22:20 – Éneklés

22:30 – Szünet

22:45 – Sola Christus

Tedd fel magadnak a következő kérdéseket, és válaszolj rá imádságban.

Ki vagy te nekem Jézus?

Ki vagyok én neked Jézus?

Mit akarsz tőlem Jézus?

Hogyan tudnálak követni Jézus?

22:55 – Éneklés

23:10 – Soli Deo Gloria

Hálaséta

Sokféle hálatéma A4-es lapokon, amik a teremben szétszórva a földön vannak elhelyezve.

Feladat: megállni azoknál, amiért tényleg hálásak vagyunk és csendben hálát adni érte.

23:20 – Hálalap

Mindenki hátára 1 a 4-es lapot feladat a többiek írják fel azt, amit pozitívumnak látnak benned, akár a szemed színe, de ha ismeri, akkor annál többet – majd jelzésre vedd le a hátadról a papírt és magadban adj hálát Istennek azokért a dolgokért.

23:30 – Éneklés

23:50 – Záró imaközösség kiscsoportban

24:00 – Könnyes búcsú